दुकानों से सामान चुराने वालों को लोगों ने रंगे हाथों पकड़ा, छित्तर परेड
अमृतसर। खंडवाला चौक में गुरु की वडाली के रहने वाले तीन चोरों प्रदीप कुमार, आकाश कुमार और गोलू को शनिवार बाद दोपहर लोगों ने रंगे हाथ काबू किया और छित्तर परेड करने के बाद पुलिस को सौंप दिया। स्वीट शाॅप के मालिक बलविंदर सिंह और विजय कुमार ने बताया कि दुकान के सामने शुगर मिल में उनका गोदाम है। शनिवार को एक राहगीर ने उन्हें बताया कि कुछ युवक उनके गोदाम से सरसों का तेल और अन्य सामान निकाल कर रेहड़े पर लाद रहे हैं। उनके कारिंदों ने युवकों को पकड़ा। इस का पता जब बाकी लोगों को लगा तो उन्होंने चोरों की छित्तर परेड की। तीनों ने बताया कि 4 दिन पहले भी उन्होंने सरसों के तेल का कैन चुराया था।
hin_Deva hin_Deva